Pozdravljen/a.

Preden gremo naprej, na hitro ponovimo bistvene stvari iz prejšnje ure.

**Osnovna enota za prostornino je** liter (ℓ).

**1 liter** sestavlja 10 decilitrov (dℓ).

**1 hektoliter (hℓ)** je sestavljen iz 100 litrov.

**1 hℓ = 100 ℓ = 1000 dℓ**

**SDZ/ stran 94.**

Odpri delovni zvezek na strani 94.



Najprej poglej prvo sliko, kjer smo 1 liter soka razdelili v dva enaka kozarca. Se pravi smo liter soka razdelili na dve polovici.

POMNI: Kozarca sta večja od običajnih kozarcev za sok (prostornina običajnega kozarca je 2 dℓ).

Vsako polovico natočenega soka lahko nadaljnje še razpolovimo v dva kozarca in tako iz dveh polovic dobimo štiri četrtine.

Pri tretjem primeru lahko z vodo (kavo) iz litrske posode napolnimo 10 skodelic po 1 dℓ.

Torej je 1 l = 10 dl.

V zvezek si zapiši:

**PROSTORNINA**

1 deciliter = 1 dℓ - je približna prostornina skodelice kave

1 liter = 1 ℓ - je prostornina mleka v tetrapaku

1 hektoliter = 1 hℓ - je približna prostornina soda za sok ali vino





Dokončaj z reševanjem 1. naloge in samostojno reši tudi 2. in 3. nalogo na strani 95.

**Ko končaš, odgovori na vprašanja:**

**Ali:**

**- poznam enote za prostornino,**

**- znam meriti, zapisati in pretvarjati (med sosednjima enotama) merske količine ter računati z njimi,**

**- s pomočjo modelov in slike seštevati in odštevati dele celote?**